OpenLLM-France/wikimedia huggingface dataset:
# Rumex lunaria

La paradella canària (Rumex lunaria), endemisme canari, és una espècie del gènere Rumex i pertany a la família de les Poligonàcies. El nom de l'espècie procedeix del llatí lluna, al·ludint a la similitud de les valves dels fruits, que són més o menys orbiculars, amb la lluna plena.
És una planta perenne de port arbustiu que pot atènyer una altura d'entre 100 i 300 centímetres. Les fulles sovint són més amples que llargues, truncades per la base i arrodonides a l'àpex, carnoses, de color verd profund i són renovades constantment. La seva forma és àmplia, d'ovalada a cordiforme. El marge de la fulla és sencer. La inflorescència és una panícula composta ramificada, és a dir un raïm de raïms. Les flors són unisexuals. Un dels verticils del periant formarà les valves (reniformes o orbiculars) en el fruit. El fruit arrodonit en forma de nou petita amb una mida de 5 a 9 mil·límetres de llarg i amb una coloració marró rogenc. Són cordiformes a la base. Només té un peduncle. El període de floració és de desembre a maig. Planta perenne de port arbustiu que pot atènyer una altura d'entre 100 i 300 centímetres. Les fulles sovint són més amples que llargues, truncades per la base i arrodonides a l'àpex, carnoses, de color verd profund i són renovades constantment. La seva forma és àmplia, d'ovalada a cordiforme. El marge de la fulla és sencer. La inflorescència és una panícula composta ramificada, és a dir un raïm de raïms. Les flors són unisexuals. Un dels verticils del periant formarà les valves (reniformes o orbiculars) en el fruit. El fruit arrodonit en forma de nou petita amb una mida de 5 a 9 mil·límetres de llarg i amb una coloració marró rogenc. Són cordiformes a la base. Només té un peduncle. El període de floració és de desembre a maig.
La paradella canària creix de forma endèmica a totes les Illes Canàries,encara que també a Itàlia, perquè va ser introduïda. És molt comuna a les zones baixes, en comunitats d'Euphorbia. On més bé s'adapta aquesta espècie és als llocs rocosos i amb còdols, a més de les zones ruderals.

## Referències

* 1 2 Flores Silvestres de las Islas Canarias, David Bramwell y Zoë Bramwell, 4ª Edició, ED Rueda, ISBN 8472071286

## Enllaços externs

* http://www.floradecanarias.com/rumex_lunaria.html
# Les Châtelets

Les Châtelets és un municipi francès, situat al departament de l'Eure i Loir i a la regió de Centre – Vall del Loira. L'any 2007 tenia 106 habitants.

## Demografia
### Població

El 2007 la població de fet de Les Châtelets era de 106 persones. Hi havia 44 famílies, de les quals 12 eren unipersonals (8 homes vivint sols i 4 dones vivint soles), 8 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 80 habitatges, 44 eren l'habitatge principal de la família, 31 eren segones residències i 5 estaven desocupats. Tots els 80 habitatges eren cases. Dels 44 habitatges principals, 38 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 4 tenien dues cambres, 14 en tenien tres, 13 en tenien quatre i 13 en tenien cinc o més. 31 habitatges disposaven pel capbaix d'una plaça de pàrquing. A 22 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Châtelets el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 8 |
| 4 | 55 a 59 | 0 |
| 0 | 50 a 54 | 4 |
| 4 | 45 a 49 | 4 |
| 4 | 40 a 44 | 8 |
| 8 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 4 |
| 8 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 70 persones, 51 eren actives i 19 eren inactives. De les 51 persones actives 43 estaven ocupades (25 homes i 18 dones) i 8 estaven aturades (3 homes i 5 dones). De les 19 persones inactives 7 estaven jubilades, 8 estaven estudiant i 4 estaven classificades com a «altres inactius».

### Activitats econòmiques

Els 3 establiments que hi havia el 2007 eren d'empreses de construcció.
Dels 2 establiments de servei als particulars que hi havia el 2009, 1 era un paleta i 1 guixaire pintor.
L'any 2000 a Les Châtelets hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Les Châtelets a l'INSEE.
* Évolution et structure de la population Fitxa amb el detall de dades de Les Châtelets a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ana María Surra Spadea

Ana María Surra Spadea (Montevideo, 10 de juliol de 1952) és una assistent social i política d'origen uruguaià, diputada al Congrés dels Diputats en la XI legislatura.

## Biografia

Participà en els moviments estudiantils uruguaians relacionats amb el maig de 1968. Poc abans del cop d'estat de juny de 1973 marxà amb el seu marit a Xile, treballant en l'alfabetització d'adults a les mines d'Aconcagua (prop de Valparaíso). Després del cop d'estat de setembre de 1973 s'aixopluga a l'ambaixada de Panamà. Després de viure quatre mesos a Panamà aconsegueix marxar a Bèlgica, on després d'any i mig marxa a París, on rep asil polític. Allí estudia Assistència Social, treballa a l'ajuntament de Chelles, milita sindicat de funcionaris públics i participa activament en la defensa de la situació dels immigrants.
El 1985 torna a Uruguai, on treballa com a secretària de direcció al Liceu Francès de Montevideo i com a entrenadora i àrbitra de basquet. El 1998 es trasllada a Barcelona, on ja hi viu el seu fill, i aconsegueix treball com a àrbitra de basquet. El 2014 presideix l'associació Sí, amb nosaltres que agrupa estrangers residents a territori català partidaris del dret a decidir.
A les eleccions al Parlament de Catalunya de 2015 va ocupar el lloc 47 a la llista de Junts pel Sí de Barcelona, i a les eleccions generals espanyoles de 2015 i 2016 fou elegida diputada com independent dins les llistes d'ERC.

## Referències

* ↑ Ana Surra Spadea: Tot el món dins d'una identitat, ara.cat, 13 de juliol de 2014
* ↑ Llista de Junts pel Sí
* ↑ Fitxa del Congrés dels Diputats
# Antoni Obrador i Adrover

Antoni Obrador i Adrover (mort el 28 de novembre de 2006) fou un metge i activista cultural mallorquí.
Com a activista cultural, va participar en la primera campanya a favor del mallorquí de 1973. Fou cap de servei digestiu i director gerent de l'Hospital Universitari de Son Dureta, professor al Departament de Biologia Fonamental i Ciències de la Salut de la UIB, de la qual fou col·laborador honorífic el 2004, president de l'Acadèmia Mèdica Balear els cursos 1989 i 1992, membre de l'Associació Espanyola de Gastroenterologia i bibliotecari de la Reial Acadèmia de Medicina de les Illes Balears i redactor de la revista Medicina Balear.
El 2008 va rebre el Premi Ramon Llull a títol pòstum.

## Referències

* ↑ Colofó Arxivat 2011-09-05 a Wayback Machine., Medicina Balear, 2005 (volum 20, número 3)
* ↑ Pere Riutord i Sbert, Dr. Antoni Obrador i Adrover in memoriam, Diari de Mallorca, 2 de desembre 2006
# Morter de 120 mm M2 RAIADO

El Morter pesant de 120mm M2 RAIADO (en portuguès: Morteio Pesado 120 mm M2 RAIADO, i abreviat com a : RT-M2) es un morter de 120 mm de disseny brasiler dissenyat per a tindre una gran potencia de foc, mobilitat i flexibilitat. El RT-M2 estava dissenyat per l'Arsenal de Guerra de Rio de Janeiro, per a l'artilleria de l'Exèrcit del Brasil El RT-M2 podia ser transportat per terra o per aire, i podia ser llançat en paracaigudes. Oferia una rotació de 360° sense la necessitat de reposicionar la base. El RT-M2 podia utilitzar qualsevol tipus de munició de 120 mm construïda amb les característiques internacionals.

## Característiques

* Nom oficial: Mrt P 120 M2 R (Morter pesat de 120mm M2)
* Productor: AGRJ - War Arsenal of Rio de Janeiro - Arsenal D. John VI
* Calibre: 120 mm
* Llargada del canó: 3,060 metres
* Pes total: 717 kg
* Distància operativa: 6,5 km en un projectil estàndard o 13 km amb propulsió addicional
* RPM: 18 trets per minut
* Ús: Comando o Automàtic
* Munició:
** Convencional: Alt Explosiu
** Senyalament
** Exercici
** Iluminació
** Fum

## Referències

* ↑ http://www.exercito.gov.br/01inst/armtmuni/morteiro.htm Arxivat 2010-04-17 a Wayback Machine.
* ↑ http://www.dct.eb.mil.br/index.php?option=com_content&view=article&id=69&Itemid=57 Arxivat 2009-04-16 a Wayback Machine.
* ↑ http://www.ctex.eb.br/mrt_120_proj.htm Arxivat 2010-01-31 a Wayback Machine.
* ↑ http://www.defesanet.com.br/laad07/3_eb_morteiros.htm Arxivat 2022-09-21 a Wayback Machine.

## Enllaços externs

* Foto: http://www.defesanet.com.br/laad07/imagens/2/ctex_mort_120.jpg Arxivat 2017-12-31 a Wayback Machine.
# Jérémy Burton

Jérémy Burton (Namur, 13 de setembre de 1984) és un ciclista belga, professional del 2007 al 2014.

## Palmarès

* 2009
** Vencedor d'una etapa al Tour de Faso
* 2010
** Vencedor d'una etapa al Tour de Faso
* 2013
** Vencedor de 2 etapes al Tour de Madagascar

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats
# Rosman

Rosman és una població dels Estats Units a l'estat de Carolina del Nord. Segons el cens del 2000 tenia 490 habitants.

## Demografia

Segons el cens del 2000, Rosman tenia 490 habitants, 210 habitatges i 149 famílies. La densitat de població era de 440 habitants per km².
Dels 210 habitatges en un 33,3% hi vivien nens de menys de 18 anys, en un 46,2% hi vivien parelles casades, en un 20,5% dones solteres, i en un 28,6% no eren unitats familiars. En el 24,8% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,77.
Per edats la població es repartia de la següent manera: un 26,1% tenia menys de 18 anys, un 7,6% entre 18 i 24, un 28,6% entre 25 i 44, un 20,8% de 45 a 60 i un 16,9% 65 anys o més.
L'edat mediana era de 37 anys. Per cada 100 dones de 18 o més anys hi havia 89,5 homes.
La renda mediana per habitatge era de 20.179 $ i la renda mediana per família de 24.219 $. Els homes tenien una renda mediana de 21.500 $ mentre que les dones 21.042 $. La renda per capita de la població era de 9.626 $. Entorn del 23,1% de les famílies i el 25,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Vegeu també

* Cascades Eastatoe

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rosman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Rosman». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Khawarnak

Al-Khawarnak és un llogaret de l'Iraq a 1 km a l'est de Najaf. El rei làkhmida al-Numan (Nuˁmān I ibn Imru' al-Qays "al-Aˁwar" 403-431) hi va construir un palau pel rei sassànida. Era considerada una de les 30 meravelles del món junt amb el veí castell de Sadir (potser Ukhaydir). L'arquitecte grec que el va construir, Sinimmar, fou executat pel rei. El palau reconvertit a fortalesa fou utilitzat en temps dels abbàssides. Estava en ruïnes al segle xiv. El seu nom voldria dir "Bell sostre" derivat d'huwarma o "Lloc de banquets" derivat de khawarnar).

## Bibliografia

* L. Massignon, Mission en Mesopotamie, 1910
* Enciclopèdia de l'Islam, en concret aquí
# Amedi

«Amedi» té aquests significats:
* Amadiya, ciutat del Kurdistan iraquià
* Amedi (Bit Zamani), antic nom d'Amida (Diyarbekir), capital del regne de Bit Zamani
# Andrea Michaelsson

Andrea Michaelsson (Barcelona, 1977) més coneguda com a Btoy, és una artista urbana de Barcelona.
Formada a Barcelona, a l'Institut d'Estudis Fotogràfics de Catalunya (IEFC), des de l'any 2002, fruit d'experimentar amb tècniques plàstiques de caràcter lliure i improvisat (aerosol, pintura plàstica, etc.), amb el suport de les parets del carrer, s'inicia en la seva faceta d'artista urbana. Des d'aleshores, ha pintat murals pels carrers de Barcelona i ha exposat la seva obra en diferents ciutats del món, com París, Londres, Bèrgam o Jakarta. A Londres, a més d'exposar a "Pictures On Walls", ha participat en "The Cans Festival", on va col·laborar amb l'artista Banksy, al museu de Bundeskunsthalle, de Bonn, i a la "Tour 13" de París. Ha estat representada a les galeries N2 Galería, SC Gallery.
En la realització de la seva obra, utilitza el que es podria anomenar un "mur trouvé" amb les seves superfícies irregulars, sumant restes de pol·lució i anuncis, on portes i finestres tapiades es converteixen en els marcs idonis per a l'expressió de la seva obra. Els seus personatges es detenen clavant en l'espectador la seva mirada. Són retrats amb una forta càrrega nostàlgica, sacsejats amb pinzellades plenes de força i color.

## Referències

* 1 2 «Btoy». Centre de Cultura Contemporània de Barcelona (CCCB), 14-07-2020. [Consulta: 19 juliol 2020].
* 1 2 «Andrea Michaelsson - Btoy, Artista». Arteinformado. Espacio Iberoamericano del Arte. [Consulta: 19 juliol 2020].
* 1 2 «Andrea Btoy». Revista de Idees, Núm. 47, 2019 [Consulta: 19 juliol 2020].
* ↑ «Andrea Btoy». SCGallery. [Consulta: 19 juliol 2020].
# Minyahil Teshome

Minyahil Teshome (Addis Abeba, 14 de novembre de 1985), amàric: ምንያህል ተሾመ, és un futbolista etíop de la dècada de 2010.
Fou internacional amb la selecció de futbol d'Etiòpia.
Pel que fa a clubs, destacà a Saint George.

## Referències

* ↑ «CHAN 2014: Congo earn victory over Ethiopia». bbc.com. [Consulta: 19 febrer 2014].
* ↑ «CHAN 2014: Ghana and Libya book last-eight spots». bbc.com. [Consulta: 19 febrer 2014].
* ↑ Minyahil Teshome a National-Football-Teams.com (anglès)
# Jérez del Marquesado

Jérez del Marquesado és una població de la província de Granada. El seu nucli urbà alberga un important conjunt de cases morisques, molins i les restes de dues fortificacions medievals, així com una de les esglésies mudèjars d'obligada visita en la comarca. És la població més important del Marquesat del Zenete
# Ràtzia de 842

La ràtzia de 842 fou una campanya del valiat de l'Àndalus contra la marca Hispànica.

## La ràtzia

Abd al-Rahman II dirigí una expedició contra les terres el regne Franc dirigida per Ubayd Allah ibn Abd Allah al-Balansí, amb una avançada de Mussa ibn Mussa ibn Fortun aprofitant la seva guerra civil que va conduir a la batalla de Fontenoy-en-Puisaye el 841. Els musulmans travessaren la plana de Vic per travessar els pirineus. Els francs, comandats per Sunifred I encerclaren els musulmans en algun punt entre la Cerdanya i Narbona, possiblement a les gorges de Ribes de Freser abans d'arribar a la Collada de Toses i els francs sortiren victoriosos.

## Conseqüències

Mussa ibn Mussa ibn Fortun, que se sentí abandonat per l'emir després de la seva derrota a la batalla de Ribes es va rebel·lar contra Abd al-Rahman II per una disputa personal amb al-Mutarrif, fill de l'Emir, per haver-se quedat a seva fortalesa d'Arnedo i no anar personalment a una ràzzia contra Pamplona, enviant al seu fill Furtun. Al seu retorn Còrdova va nomenar valí de la Marca de Saraqusta a Harit ibn Bazí, a qui va enviar conta Mussa.
Harit va vèncer prop de Borja a Mussa, que va escapar a Tudela, fou assetjat i va salvar la vida a canvi del lliurament de la plaça fugint a Arnedo, on va ser novament assetjat per Harit. Mussa va demanar l'ajuda de Garcia I de Pamplona i junts van atacar Harit amb la cavalleria, derrotant-lo a prop de Calahorra i fent-lo presoner.
L'any següent Mussa va concertar l'amnistia amb l'emir i va alliberar als presoners, que es van unir a l'exèrcit musulmà per dur a terme una expedició de càstig contra els navarresos. L'emir va signar després la pau amb Garcia I, però tant aquest com Mussa ibn Musa van trencar els pactes, provocant la més violenta campanya de l'emir cordovès sobre les terres de Pamplona. Mussa va dirigir la cavalleria en la defensa i la batalla va tenir lloc a finals de juliol de 843, amb victòria d'Abd al-Rahman, mentre que Mussa va haver de fugir a peu després d'haver perdut el seu cavall. L'any següent Mussa es va sotmetre a Tudela el fill de l'emir, Muhammad i va prendre part del costat musulmà en una nova campanya contra Pamplona.

## Referències

* ↑ (castellà) Cañada Juste, Alberto; Los Banu Qasi (714 - 924), Príncipe de Viana, ISSN 0032-8472, Any 41, Núm. 158-159, 1980
* ↑ Miquel Coll i Alentorn, Vol. 3, p.181
* ↑ Segons Ramon Vila d'Abadal
* ↑ (castellà) Biografías y vidas, Biografia de Musa ibn Musa Qasi Banu

## Bibliografia

* Rovira i Virgili, Antoni. Història Nacional de Catalunya, volum II. Edicions Pàtria, 1920, p. 504-510.
# Lo Montiell

Lo Montiell és una partida rural del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat del poble d'Hortoneda.
Es troba al sud-oest d'Hortoneda, en el coster que des del mateix poble s'enfila en aquella direcció. Es tracta d'una partida de mont, i conté la Cabana de Bellera, al sud, i la Cabana del Toni, al nord-est.
Consta de 49,4352 hectàrees de conreus de secà, pastures i zones de matolls i improductives.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 4 juliol 2010].

## Enllaços externs

* Institut Cartogràfic de Catalunya
# Khawlan

Els khawlan són una tribu del sud de l'Aràbia al Iemen, dividits modernament en dues branques, una meridional i una septentrional. El seu ancestre epònim seria Khawlan ibn Amr ibn Malik ibn al-Harith ibn Murra ibn Udad ibn Zayd ibn Amr ibn Arib ibn Zayd ibn Kahlan ibn Saba. La tribu és zaidita.
La facció principal és la dels Khawlan al-tiyal, que viu al sud-est de Sanà i depèn dels bakil. La seva ciutat principal és Djahana, antic centre dels jueus iemenites. La segona fracció és la dels Khawlan al-Sham (també Khawlan ibn Ami i Khawlan kudaa), viu al sud de l'Hedjaz a les muntanyes al nord-oest de Sa'dah.
Van adoptar l'islam el novembre del 631. A la mort de Mahoma van participar en la Rida, però foren sotmesos per Yala ibn Munya (632). Van acollir a dos prínceps perses de Sanà, Djushaysh i Fayruz, expulsats de la ciutat per la revolta dels àrabs dirigits per Kays ibn Abd Yaghuth ibn Makshuh. Sotmès el Iemen el 634 els khawlan van participar en la conquesta àrab d'Egipte.

## Vegeu també

* Kudaa.

## Referències

* 1 2 3 Enciclopèdia de l'Islam, IV, 1165-1166 i també aquí
# Alà de Renty

Alà II de Renty (Artois, 1192-1230) va ser un cavaller francès del segle xiii. Originari d'Artois, era senyor de Renty. És conegut per haver participat a la croada albigesa i per haver-hi matat el rei Pere el Catòlic a la batalla de Muret (1213).

## Biografia

Alà de Renty va néixer l'any 1192. Era fill d'Arnau II, senyor de Renty, i de Blanca de Berghes (actualment Bergues). És citat els anys 1212, 1213, 1214, 1219, 1224 i 1225. Va comandar la rereguarda de Simó de Montfort el 13 de setembre de 1213 durant la batalla de Muret que va acabar amb la derrota del rei Pere d'Aragó i de Ramon VI de Tolosa. Va adquirir gran fama quan hi va matar, amb el seu company Florent de Ville, el rei d'Aragó. Altres fonts, però, atribueixen la mort del rei d'Aragó a un altre cavaller, Alain de Roucy, sempre en companyia de Florent de Ville. Va ser nomenat senyor de Saint-Omerglise.

## Núpcies i descendència

Es va casar amb Nicole de Neulle, amb qui va tenir almenys un fill i una filla:
* Arnau III de Renty (el llinatge del qual encara avui té descendents)
* Margarita

## Referències

* ↑ Roger, 1843, p. 306.
* ↑ Triboulet, 1991, p. 12.
* ↑ Buchon, 1861, p. 664.
* ↑ «Descendants d'Allard de Renty» (en francès). roglo.eu. [Consulta: 13 juny 2024].

## Bibliografia

* Buchon, Jean-Alexandre-C. «Chronique de Flandres». A: Choix de chroniques et mémoires sur l'histoire de France (en francès). París: Bureau du Panthéon littéraire, 1861, p. 836.
* Roger, Paul André. Noblesse et chevalerie du comté de Flandre, d'Artois et de Pacardie (en francès). Typographie de Duval et Herment, 1843, p. 400.
* Triboulet, Raymond. Gaston de Renty : 1611-1649 : un homme de ce monde, un homme de Dieu (en francès). París: Beauchesne, 1991, p. 435. ISBN 978-2-701-01239-1.
# Mormia satchelli

Mormia satchelli és una espècie d'insecte dípter pertanyent a la família dels psicòdids que es troba a Europa: les illes Britàniques i Alemanya (com ara, Baviera).

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 7 maig 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Biodiversity in Ireland (anglès)
* ↑ P. Withers i J. P. O'Connor, 1992. A Preliminary Account of the Irish Species of Moth Fly (Diptera: Psychodidae). Proceedings of the Royal Irish Academy. Section B: Biological, Geological, and Chemical Science. Vol. 92B, pp. 61-77. «Enllaç».
* ↑ An Update of the 1998 Checklist of Diptera of the British Isles (actualitzat el 7 de març del 2012) Arxivat 2015-03-17 a Wayback Machine. (anglès)
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Global Species Arxivat 2016-03-03 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)

## Enllaços externs

* BioLib (anglès)